મુંબઇ: વડાલા પોલીસે હાર્બર લાઇન પર લોકલ ટ્રેન પર સ્ટંટ કરનારા ચાર યુવકની ર૪ કલાકની અંદર ધરપકડ કરી છે. જેમાં તે ચાલતી ટ્રેનમાં લટકીને સ્ટંટ કરતા હતા. રપ જુલાઇના રોજ આ વીડિયો સામે આવ્યો હતો. જેમાંના એક યુવકે મોબાઇલ ફોનથી જીટીબી રેલવે સ્ટેશનથી સીએસએમપી સ્ટેશનની વચ્ચે તૈયાર કર્યો હતો અને સોશિયલ મીડિયા પર અપલોડ કર્યો હતો. વીડિયોમાં આ ચારેય યુવકો હાઇસ્પીડ લોકલ ટ્રેનના દરવાજા પર લટકીને સ્ટંટ કરી રહ્યા હતા.